نروژین باشکندی اوسلودا هاوا چیرک‌لی‌لیگی‌نین آرتماسی اوزرینه بلدیه سرحدلری ایچری‌سینده دیزل آراجلار قاداغان ائدیلدی.
بو گون‌دن اعتباراً گئچرلی اولا‌جاق قاداغانین نه قدر داوام ائدجیی قونوسوندا ایسه بیر تاریخ آچیقلانمادی.
یولچو داشیما آراج‌لاری، تاکسی‌لر و بعضی نقلیات آراج‌لاری ایسه قاداغان قراری‌نین دیشیندا بوراخیلدی.
دیزل آراج قاداغانینا اویمایان سوروجولر، مین 500 نروژ کرونو جزا اؤدمک مجبوریتینده قالا‌جاق‌لار.
قاداغانین ایلک گونونده یوخلاما‌لار باشلایان بلدیه ایشچی‌لری، بو گون اوچون یاساغا اویمایان آراج صاحبلرینه جزا کسیلمه‌دیگینی، یالنیز قاداغا قونوسوندا بیلگی وئرمکله یئتینیلدیغینی آچیقلایا‌راق، یاریندان سونرا جزا یازیلماسینا باشلاناجاغینی ایفاده ائتدی.
دسامبر آییندا دا پاریس، مکزیکو، مادرید و آتن بلدیه باشقان‌لاری آلدیق‌لاری اورتاق قرارلا ان گئج 2025.جی ایله قدر شهرلرینده بوتون دیزل مینیک آراج‌لاری ایله آغیر آراج‌لارین سورولمه‌سی‌نین قاداغان ائدیله‌جگینی دویورموش‌لاردی.
